**Sportslig Analyse af Talent- og Elitemiljøer (SATE)**

SATE-analyse udfyldes af den enkelte klub/organisation, og giver mulighed for at evaluere klubbens/organisationens talent- og elitearbejde. De nedenstående kategorier skal udfyldes så fyldestgørende som muligt om klubbens/organisationen talent- og elitemiljø. Oplysningerne danner baggrund for en talentanalyse foretaget af Eliteidræt Aarhus i samarbejde med klubben, der vurderer det sportslige niveau og -set-up samt talent- og elitemiljø. Oplysningerne danner endvidere baggrund for vurderinger af mulighederne for at kunne opnå støtte fra EIA, herunder ESAA. Det forventes at ansøgeren inddrager alle relevante oplysninger indenfor hver kategori.

Udfyldt af:Ole Bukholt Jensen, Cheftræner AARHUS UNITED U19 samt Assistentræner AARHUS UNITED liga - 30.04.2023

1. Klub/Organisation: Aarhus United U19 (AAUU 19)

# Udviklingsstatus for talent- og elitearbejde:

**2.1 Udvikling siden seneste SATE-analyse**

Projektet er fortsat et meget væsentligt talentudviklingsmiljø for aarhusianske pige-talenter.

For yderligere at styrke organisationen omkring AAUU 19 er projektet i foråret 2023 overgået fra en styregruppe med deltagelse af repræsentanter fra klubberne: AGF, Brabrand, Viby, Skovbakken, Stavtrup HEI, Lystrup og VRI

til en operationel ledelse forankret i Aarhus United (kvindeliga) regi. Dette vil på sigt styrke sammenhængen mellem det stærke U19 talent miljø og et at Danmarks bedste udviklingsmiljøer for de yngste senior talenter i Aarhus United liga. Den nye organisering vil derudover bidrage til yderligere professionalisering af organisationen omkring talentudviklingsmiljøet i aarhusiansk kvindehåndbold.

Det er væsentligt at understrege, at AAUU 19 fortsat bygger på et tæt samarbejde mellem den nye operationelle ledelse og de involverede klubber (AGF, Brabrand, Viby, Skovbakken, Stavtrup HEI, Lystrup og VRI) som alle har bakket fuldt op om den nye organisering. Igennem det tætte samarbejde med klubberne kan AAUU U19 fortsat inkluderer de største talenter fra U17 miljøerne i klubberne i U19 miljøet. Samtidig fastholder man kontakten ind i de stærke aarhusianske elite senior miljøer efter U19.

Allerede i denne sæson har det betydet at piger fra Aarhus United U19-truppen har deltaget i træningen med Aarhus United Liga efter en grundig plan (’ Aarhus United talent-koncept’) og 8 spillere fra U19 holdet har haft debut på Aarhus United ligaholdet.

AAUU 19 har i sæsonen 22/23 præsteret på højeste nationale niveau. Liga holder vinder sølv ved DM final4 stævnet og er meget tæt på at kunne kalde sig danske U19 mestre. Samtidig vinder AAUU 19 1.div (næstbedste U19 række) suverænt deres pulje i den stærke jysk-fynske 1. division A.

AAUU 19 har i sæson 2022/2023 været flot repræsenteret på Dansk Håndbold Forbund Ungdoms landshold og talenttræning – til den seneste samling i april var AAU U19 på ny godt repræsenteret.

Vi står nu ved indgangen til sæsonen 2023/24 – og på et fundament, så vi igen kan indfri ambitionerne om at tilbyde 2 ambitiøse elitehold (og dermed 24-26 piger) plads i Aarhus United U19. Det er for pigehåndbolden i Aarhus væsentligt, at vi i de kommende år kan løfte tilbuddet yderligere, da det er almindelig kendt, at vi i årgangene 2004 og yngre har en særdeles stor talentmasse i det aarhusianske håndboldmiljø

Aktivitetsniveauet vil således stige i den kommende sæson, ligesom vores sportslige ambitioner vil få endnu et løft.

**2.2 Beskrivelse af klubbens organisation og ledelse** (herunder formand og talent/elite ansvarlig)

AAUU 19 er organiseret omkring en operationel ledelse med direktør Mads Winter Aarhus United Liga i spidsen, og som sammen med cheftræner Ole Bukholt Jensen og 3 repræsentanter for pige/kvinde håndboldmiljøet i Aarhus har det daglig ansvar for driften af AAUU 19. Derudover har projektet fortsat et tæt samarbejde med en styregruppe med repræsentanter fra otte af byens håndboldklubber. AAUU 19 fortsætter og forvente at udbygge det tætte samarbejde med ESAA. Ambitionerne begrænser sig ikke alene til at skabe det bedste talentmiljø. AAUU 19 har som et erklæret mål at nytænke og udvikle det eksisterende talentarbejde i et bredt forankret samarbejde mellem håndboldklubberne og byens andre aktører og dermed fastholde så mange piger i sporten som muligt.

AAUU 19 hviler på den stærke foreningskultur i Aarhus. Derfor er samarbejdet fortsat åbent for alle klubber i byen og ikke begrænset til de nuværende klubber. Alle, der ønsker at være med – og som ønsker at bidrage til udviklingen af pigehåndbolden – bliver løbende inviteret ind i samarbejdet.

Ansvarlig for det sportslige setup i hverdagen er vores træner-team, som til den kommende sæson er udvides (se nedenfor)

I dagligdagen er projektet ligesom de seneste sæsoner administreret fra VRI’s kontor.

**2.3 Beskrivelse af økonomi/støttekoncept på talent- og eliteområdet:**

Klubberne har indgået en samarbejdsaftale med gensidige forpligtelser, herunder økonomi. AAUU 19’s økonomi er baseret på klubtilskud, brugerbetaling samt lokale sponsorer og midler fra ESAA samt Elite Idræt Århus.   
I forbindelse med omorganiseringen og tætteres tilknytning til Aarhus United Liga forventer man bedre synergi i sponsor arbejdet og dermed at kunne tiltrække yderligere eksterne midler.   
Et samarbejde med Aarhus United Liga omkring fysisk træner, mental træner og fysioterapeut vil også kunne bidrage til positivt til U19 projektet. Endelig vil Aarhus United Liga bidrage i form af fælles tøjaftale.

**2.4 Har klubben en daglig administration/sekretariat?** ja

**2.5 Har klubben formelle samarbejdsaftaler med andre klubber?** ja

* Hvis ja beskrives hvilke:Udover Aarhus United Liga er der formelt samarbejde med VRI, HEI, Viby, Lystrup, Stavtrup, Brabrand, Skovbakken og AGF.

**2.6 Nationalt resultatniveau i klubben:**

Aarhusiansk pigehåndbold er på ungdomssiden fortsat præget af meget stærke og brede årgange, og vi har fået etableret et stærkt fundament for fremtidens talentudvikling. Og vi har ambitioner om såvel et individuelt resultatniveau som et kollektivt niveau:  
  
Individuelt er ønsket at der udvikles spillere til de lokale liga- og divisionshold samt U- og A-landshold. Der er etableret et samarbejdsforum mellem AAUU 19 trænere og byens seniortrænere/ungdomstrænere, netop for at sikre en bedre dialog og koordinering med udgangspunkt i de enkelte spilleres kompetencer, behov og ambitioner. Ansættelsen af cheftræner Ole Bukholt Jensen, som også fungerer som ass. træner for Aarhus United liga og ansvarlig træner for U19 hold 2 Thomas van Elst, som også er ass. træner for AGF’s 1 div senior hold er med til at sikre meget tæt kontakt til elite senior miljøerne.  
  
Som nævnt tidligere er flere nuværende og tidligere lokale ungdomsspillere allerede at finde på ligaholdet.   
  
Samarbejdsklubberne og AAUU 19 er fortsat repræsenteret med spillere på DHF U17/18- og U19/20-landshold.  
  
Kollektivt har sæsonen 2022/23 været særdeles succesfuld. Som nævnt vandt AAUU 19 ligaholdet sølv til DM final4 stævnet. Hold 2 vinder meget overbevisende 1. div A (næstbedste række hvilket viser den meget store bredde i elitemiljøerne i aarhusiansk ungdomshåndbold).

**2.7 Internationalt resultatniveau i klubben:**

Det væsentligste bidrag internationalt er vores repræsentation af spillere på de diverse ungdomslandshold.

**2.8 Resultatmålsætning for de kommende 2-3 år:**

Vores målsætning er, at vi hvert år skal kvalificere vores bedste hold til ligaen (10 hold i Jylland/Fyn). Det er også en målsætning, at vi hvert år vil gå efter at spille os med til DHF Final4 for ungdomshold (DM semifinaler). Herudover vil vi sætte vores aftryk på såvel U-19/20 landsholdet som på U-17/18 landsholdet i de kommende år.  
  
Den individuelle målsætning vil fortsat have stor prioritering. Vi vil ikke kun bringe 2-3 landsholdsspillere frem fra en årgang, men har mindst lige stort fokus på at sikre en lokal talentvolumen så de lokale elitehold på seniorniveau får et udbytte i form af veluddannede og dedikerede spillere (Duel Career) der kan være med til at skabe konkurrence og miljø på de lokale divisionshold i de samarbejdende klubber.

# Faciliteter:

**3.1 Beskrivelse af klubbens primære træningsfaciliteter:**

AAUU 19 har sit primære træningsfaciliteter omkring Stadion hallen/Areneaen, men vil også være knyttet til klubberne i nord- og sydbyen for at fastholde en lokal forankring i hele Aarhus.   
  
Til den kommende sæson forventer vi at have fast træning mandag, onsdag og fredag samt indarbejdet samarbejde med ESAA-morgentræning tirsdag og torsdag. Herudover sikres den nødvendige mængde haltræning ved samtræning med de lokale seniordivisionshold, samt for udvalgte spillere med ligaholdet i Aarhus United. Dette arbejde koordineres af cheftræner AAU Liga og cheftræner AAU U19.   
  
Fysisk træning tilrettelægges individuelt for de enkelte spillere. Og vi har adgang til træningsfaciliteter hos samarbejdsklubberne samt i Team Danmark centret/CPA

**3.2 Har talent- og ungdomsudøvere tilstrækkelig prioriteret adgang til faciliteter?** ja

**3.3 Har eliteudøvere tilstrækkelig prioriteret adgang til faciliteter?** ja

**3.4 Er der generelt tilstrækkelig adgang til styrketræningsfaciliteter?** ja

**3.5 Udviklingsområder og planlagte handlinger på facilitetsområdet:**

HEI og VRI stiller styrketræningsfaciliteter til rådighed for talentsamarbejdet.

Vi indgår desuden i samarbejdet med Aarhus Elitehåndbold (U19) samt de øvrige eliteidrætsgrene omkring brugen af faciliteterne på CPA.

1. **Talent:**

**4.1 Klubbens talentudviklingspolitik:**

(uændret ift. tidligere år)   
Vi ønsker at skabe et attraktivt træningsmiljø med lokal forankring i og omkring de lokale foreninger. Overordnet med den målsætning at skabe størst mulig tilslutning til vores sportsgren og derigennem fastholde så mange lokale talenter som muligt op gennem ungdomsårene.   
  
Vi stræber efter at sætte den højeste nationale standard. Vi vil være med helt fremme til nationale mesterskaber, men det skal være på en facon, hvor vores trænere og udøvere hele tiden har respekt og fokus rettet mod de individuelle udviklingskompetencer. Vores elitesatsning på ungdom i Aarhus, ser vi meget gerne i endnu højere grad udmøntet i form af lokale spillere der gør sig på såvel diverse landshold, samt ikke mindst på de lokale liga- og divisionshold.  
  
I Aarhus skal det være muligt at spille pigehåndbold i et træningsmiljø hvor det er en naturlig vinkel at gå efter en høj grad af træningsvillighed. For såvel trænere som spillere skal gælde at ”Det vi siger er det vi gør….”   
  
AAUU 19 har fortsat følgende mål:  
• U19-samarbejde omkring 2 elitehold.  
• Samarbejde og samtræning mellem de etablerede U17-miljøer ude i klubberne.  
• Fællestræning med elite senior miljøerne   
• Fælles trænerforum (med ambitioner om at etablere et egentligt trænerakademi).  
• Koordineret målmandstræning og fysisk træning.

**4.2 Klubbens strategi til at rekruttere nye talenter:**

Vi har den grundholdning, at AAUU 19 primært er for spillere fra aarhusianske spillere. Målet er primært at sikre en lokal ramme hvor lokale spillere kan få opfyldt deres ambitioner. Der kan løbende være et konkret behov fra fx Aarhus United Liga til at tiltrække spillere fra absolut øverste nationale hylde. Der rettes henvendelser til spillere udenfor Aarhus, men vi er meget bevidste om omfanget da vi har en stor lokal talentvolumen og dette er vores væsentligste drivkraft. Det er derfor stadig vores fornemste opgave at fastholde den store talentmasse der eksisterer i Aarhus i rammerne i ESAA og AAUU 19 konceptet.  
  
Vi hilser naturligvis alle talenter velkommen og glæder os over, at vores set up vurderes og opleves som attraktivt – også udenfor byen.

**4.3 Har specialforbundet et udviklet Aldersrelateret TræningsKoncept (ATK)** ja

**Klubstrategi for implementering af ATK:**

I såvel AAUU 19 som de tilknyttede klubber arbejder børne- og ungdomstrænerne med udgangspunkt i DHFs ATK.

**4.4 Beskrivelse af klubbens aldersrelaterede træningsset-up for ungdom/talent**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, udvikling fra præpubertet til pubertet og til post-pubertet, generel vs. specifik træning, træningsmiljø etc.

Vi har lagt os meget tæt op ad DHF anvisninger omkring træningsmængde, træningsindhold og gruppesammensætning. Fx har vi ladet os inspirere af modellen med 25-50-25. Det vil fx sige at vores U-19 spillere som udgangspunkt har 3-4 haltræningspas pr. uge. I praksis er der dog spillere der holder sig på tre gange haltræning og derudover er sat til at prioritere den fysiske træning. Her giver vores samarbejde med såvel U-17 hold som de lokale liga- og divisionshold helt unikke muligheder.   
  
I forhold til udviklingen fra børnehåndbold til ungdomshåndbolden har vi stor gavn af vores ESAA-platform samt ATC, hvor hovedparten af de etablerede spillere er tilknyttet. Den gradvise forøgelse af træningsmængde samt ikke mindst øget fokus på fysisk træning styres via ESAA træningen.

**4.5 Beskrivelse af træningsinitiativer, der forbereder klubbens talenter bedst muligt til overgangen mellem talent og elite:**

Vores fokus er på dialog med klubberne via vores Cheftræner i forhold til at få indsluset spillerne i et seniormiljø på et passende niveau. Spillerne tilbydes muligheden for at træne i seniortruppen og i nogle tilfælde at spille kampe. I mange tilfælde vil det være en gradvis overgang med mere og mere træning, samt kampe og samtidig være en udfasning fra U19 holdet. Fra den kommende sæson vil vi forstærke dette mål ved at etablere Aarhus Talent-konceptet, hvor udvalgte spillere kommer ’under vingerne’ i Aarhus United Liga.

**4.6 Klubbens fokus på talenters udvikling af mentale-, sociale- og menneskelige kompetencer:**

Tilknytningen til de eksisterende (lokale) foreningsmiljøer er efter vores (og DHF’s) overbevisning det bedste udgangspunkt for fastholdelse og udvikling af talenter i ungdomsårgangene.  
Vi har en tilgang i det daglige arbejde med de unge talenter, som er inspirereret af den forskning på området fra DIF, Team Danmark og DHF. Vi oplever at modellen med ESAA og de mange uddannelsesmulighederne byen byder på, understøtter den generelle tankegang for talentudvikling.

**4.7 Er klubben bevidst om** [**Team Danmark og DIF’s værdisæt for talentudvikling**](https://umbraco.teamdanmark.dk/media/1160/2017-04-18_talenthuset_-_vaerdisaet_for_talentudvikling_i_dansk_idraet.pdf?)ja

* Hvis ja, implementeres dette værdisæt i klubbens talentarbejde? ja

**4.8 Klubbens talentmålsætninger og fokusområder for de kommende 2-3 år:**

Vores ambition er fortsat at udvikle en ’Aarhus-model’, der er et kvalificeret alternativ til eksisterende college-/efterskolemiljøer og snævre elitære tilbud. For Aarhus-klubberne som helhed – og for Aarhus United Liga specifikt – vil det betyde, at der fastholdes og udvikles et langt større antal talenter, som potentielt kan udvikle sig til ligaspillere.

1. **Elite:**

**5.1 Klubbens elitepolitik:**

Med et tæt og koordineret samarbejde mellem AAUU 19 og Aarhus United Liga skal vi være bidragyder til indfrielse af de ambitioner og mål, der er sat for Aarhus United Liga. Derudover skal vi i stigende grad bidrage med spillere til AGF 1 div hold og andre div hold i Aarhus.  
  
Vi henviser til organisationen omkring Aarhus United Liga, hvis disse mål ønskes uddybet.

**5.2 Beskrivelse af klubben træningsset-up for senior/elite**

*Til inspiration kan flere af følgende emner beskrives*: Antal træningspas/-timer pr. uge, gruppe/holdsammensætning, generel vs. specifik træning, træningsmiljø, selvtræning vs. holdtræning etc.

Her henviser vi også til Aarhus United Liga, men træningsmiljøet omkring Ligahold og U19-hold (samt samarbejdsklubbernes seniormiljøer) er en væsentlig del af fundamentet for udviklingen af et bæredygtigt og langsigtet talent-/elitemiljø.

**5.3 Klubbens målsætninger for eliteafdelingen i de kommende 2-3 år:**

Her henviser vi også til Aarhus United Ligas målsætninger og visioner for de kommende år

# Trænerressourcer og talentmanagement:

**6.1 Ledelsesansvarlige for trænere og talentudvikling:**Klik her for at angive tekst.

Den operationelle ledelse med bla direktør Mads Winter Aarhus United Liga og cheftræner Ole Bukholt Jensen driver AAUU 19 som en del af organisationen omkring Aarhus United Liga. Derover er der en styregruppe bestående af en repræsentant fra hver af de deltagende foreninger. Det er den operationelle ledelse der tager gældende beslutninger for såvel trænergruppen og for de trænere der er tilknyttet det fælles talentprojekt.   
I sæsonen 2023/24 vil det være trænerne Ole Bukholt Jensen, Stine Ege Qwist, og Thomas van Elst der vil koordinere og fastlægge de overordnede sportslige rammer. Derudover tilknyttes yderligere 1 team-trænere til hold 2.

**6.2 Strategi for trænerudvikling/træneruddannelse:**

Vores trænere tilbydes mulighed for uddannelse under DHF, og vi opfordrer dem til at tage dette som en del af en naturlig udvikling. Herudover har vi i styregruppen vedtaget at vi også vil være et sted for talentudvikling af trænere så vi har løbende taget unge talentfulde trænere og studerende ind til forskellige opgaver. Det må aldrig blive på bekostning af det faglige niveau kan vi kan tilbyde vores udøvere, men vi mener at talentudvikling af trænere og/eller andre ressourcepersoner omkring fx fysisk træning er en naturligvis og givende del af vores miljø.

**6.3 Navne på trænere og et kort formuleret erfarings- og uddannelsesmæssigt CV:**

Cheftræner U19 Liga: Ole Bukholt Jensen   
Uddannelse: DHF Diplomtræner (højeste danske niveau)  
Erfaring: Ole har tidligere gennem 12 år været ansat i DHF som talenttræner og træner omkring forskellige U-landshold. Han har trænererfaring fra højeste seniorelite niveau fra klubberne Team Tvis Holstebro, Ikast Håndbold, Silkeborg/Voel & senest AARHUS UNITED. Derudover har han fungeret som Talentchef i det tidligere FC Midtjylland og over 25 år arbejdet med talentudvikling på øverste hylde.   
  
Stine Ege Qwist er kandidat fra Idræt, selvstændig fysisk træner samt tidligere ligahåndboldspiller i SK Aarhus. Stine  
har flere års erfaring med AAU U19 og vil få en stor rolle på AAU U19 liga hold.   
  
Thomas Van Elst har stor erfaring fra sit lange trænervirke, som primært har langt i Aarhusiansk håndbold. Han har målrettet arbejdet med talentudvikling og den seneste sæson høstet stor erfaring som cheftræner for Viborg HK U19 Liga. Det er derfor en erfaren herre vi trækker ind som ansvarlig for AAU U19 1. div.   
  
Den 4. træner i gruppen er ikke offentliggjort endnu, men bliver ligeledes en erfaren træner med rødder i Aarhusiansk håndbold.

**6.4 Er klubbens aflønning af talent- og elitetrænere prioriteret?**

Ja. Der er en klar prioritering af økonomi omkring trænerset-up. Vi har valgt at det skal være et højt trænerfagligt tilbud der skal bære projektet igennem og slår os op på dette fremfor at konkurrere med andre klubber omkring fx ungdomskontrakter

**6.5 Øvrige relevante informationer vedrørende træner set-up:**

Klik her for at angive tekst.

# Samarbejdsaftaler:

**ESAA**

**7.1 Har sportsgrenen et formaliseret ESAA samarbejde?** ja

**7.2 Har klubben et formaliseret ESAA samarbejde?** ja

* Hvis ja, er der sammenhæng mellem ESAA træningen og klubtræningen

(kort beskrivelse)? Cheftræner Ole Bukholt Jensen deltager aktivt som ESAA træner til morgentræning og er i løbende i tæt dialog med øvrige ESAA trænere.

* Er der sammenhæng mellem klubbens krav til udøvere og ESAA’s [Code of Conduct](https://esaa.dk/media/16774/esaa-code-of-conduct-version-2018.pdf)? ja
* Hvis nej til formaliseret ESAA samarbejde. Ser klubben en mulighed for at blive

en del af ESAA samarbejdet indenfor de kommende 2-3 år?

**DIF/Team Danmark**

**7.3 Har sportsgrenen en placering i Team Danmarks støttekoncept**: nej

* Hvis ja, hvilken? Klik her for at angive tekst.

**7.4 Fungerer klubben som elite- eller kraftcenter under specialforbundet (med støtte fra Team Danmark)?:**

nej

* Hvis ja, hvilken? Klik her for at angive tekst.

**7.5 Fungerer klubben som forbundsgodkendt kraftcenter (uden støtte fra Team Danmark)?:** nej

* Hvis ja, beskrives klubbens rolle i forbundet: Klik her for at angive tekst.

# Uddannelse

**7.6 Beskrivelse af klubbens eventuelle samarbejde med uddannelsesinstitutioner (udover ESAA):**

Klik her for at angive tekst.

1. **Supportfunktioner:**

**8.1 Beskrivelse af supportfunktioner klubben har til rådighed til at supportere talenter:**

* Medicinsk, mentalt, kost, testning, fysisk træningsvejledning etc.

De bedste af vores spillere får løbende DHF test af det vi i håndboldkredse kender som ”Fys profilen” Det er test der forholder sig til såvel fysisk styrke som løbekapacitet. I en lidt bredere målgruppe har vi fysiske test lavet af vores trænerstab hvor der især ved sæsonopstart arbejdes med at få et overblik over om spillerne på de fysiske parametre er klar til det forløb der står foran dem.

Herudover har vi på ungdomsdelen gavn af ESAA set-up hvor vores unge spillere får tilbud om deltagelse på de temamøder der afholdes der. De har ikke tvungen deltagelse på alle møder, men vi vurderer løbende og giver dem meldinger når vi ser det som en skal opgave at møde op.

AAUU har også tilkøbt modulet Sideline, hvor det er muligt at samle og gemme individuelle træningsprofiler, træningspas mv.

**8.2 Beskrivelse af supportfunktioner klubben har til rådighed til at supportere elite:**

* Medicinsk, mentalt, kost, testning, fysisk træningsvejledning etc.

AAU U19 spillere vil have adgang til behandling hos fysioterapeut, som har en stor prioritet for det samlede setup. Desuden vil spilere i AAU U19 kunne få adgang til ekspert hjælp i AAU Liga, hvis dette måtte blive nødvendigt. ESSA-eleverne har også gode muligheder for både fysisk træning, fysioterapeut og mental træning.

**8.3 Har de bedste talenter adgang til Team Danmarks support funktioner?** ja

**8.4 Har de bedste seniorer adgang til Team Danmarks support funktioner?** ja

**8.5 Er der i klubben kendskab til** [**DIF’s vidensbank**](https://www.dif.dk/da/forening/uddannelse/udgivelser)**?** ja

**8.6 Har klubben en politik på spil-området, der indeholder retningslinjer for**

**gambling og betting?**  nej

**8.7 Er der i klubben kendskab til** [**Center for Ludomanis**](https://ludomani.dk/) **hotline og hjælpefunktioner?** ja

* Har trænerne i klubben den nødvendige viden omkring ludomani og

spilleafhængighed, til at ”spotte” og hjælpe udøvere med

spilleproblemer videre til disse hjælpefunktioner? ja

**8.8 Er der i klubben kendskab til** [**Team Danmark og DIFs**](file:///C://Users/az44972/Downloads/04220%20%20Spiseforstyrrelser%20blandt%20sportsudvere%20redigeret%202018.pdf) **hjælpefunktioner i forbindelse med spiseforstyrrelser?** ja

* Har trænerne i klubben den nødvendige viden om spiseforstyrrelser til  
  at ”spotte” og hjælpe udøvere med spiseforstyrrelser videre til disse

hjælpefunktioner? ja

**8.9 Har klubben en politik på sociale medier-området, der indeholder retningslinjer for**

**brugen af sociale medier blandt klubben udøvere?** nej

**8.10 Har klubben en politik på området vedr. krænkende handlinger, der indeholder retningslinjer for**

**forebyggelse og håndtering af krænkende handlinger blandt klubben udøvere?** nej

**8.11 Udviklingsområder og planlagte handlinger på supportfunktionsområdet:**

Det er fortsat AAUU 19’s mål – i samarbejde med Århus Håndbold U19 og ESAA – at udarbejde fælles politikker omkring spil samt brug af sociale medier.

# Andre forhold

Klik her for at angive tekst.